CELEX: 32015D0311(01)
Language: ro
Date: 2015-03-10 00:00:00
Title: Decizia Comisiei din 10 martie 2015 de desemnare a siturilor care au obținut marca patrimoniului european în 2014

11.3.2015   
            
            
               RO
            
            
               Jurnalul Oficial al Uniunii Europene
            
            
               C 83/3
            
         DECIZIA COMISIEI
   din 10 martie 2015
   de desemnare a siturilor care au obținut marca patrimoniului european în 2014
   (2015/C 83/03)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia nr. 1194/2011/UE a Parlamentului European și a Consiliului din 16 noiembrie 2011 de instituire a unei acțiuni a Uniunii Europene privind marca patrimoniului european (1), în special articolul 14 alineatul (1),
   întrucât:
   
               (1)
            
            
               La 17 decembrie 2014, juriul european a transmis Comisiei raportul privind procesul de selecție a siturilor pentru acordarea mărcii patrimoniului european în 2014 și, ținând seama de recomandările sale, Comisia ar trebui să desemneze siturile care urmează să primească distincția.
            
         
               (2)
            
            
               În conformitate cu articolul 15 din Decizia nr. 1194/2011/UE, fiecare sit care a obținut marca ar trebui să fie monitorizat cu regularitate, pentru a asigura continuitatea îndeplinirii criteriilor și respectarea proiectului și a planului de lucru prezentate în cererea depusă pentru selecție,
            
         ADOPTĂ PREZENTA DECIZIE:
   Articol unic
   Marca patrimoniului european se acordă centrului antic al Atenei (Grecia), Abației Cluny (Franța), Arhivei Coroanei Aragonului (Spania), Uniunii de la Lublin (Polonia), siturilor Păcii de la Westfalia (Germania), Bibliotecii Geral da Universidade de Coimbra (Portugalia), Constituției de la 3 mai 1791 (Polonia), Castelului Hambach (Germania), Legii privind abolirea pedepsei cu moartea (Portugalia), Campusului studențesc (Spania), orașului Kaunas în perioada 1919-1940 (Lituania), Spitalului Franja Partizane (Slovenia), Casei lui Robert Schuman (Franța), Casei-Muzeu Alcide de Gasperi (Italia), Șantierului naval istoric din Gdansk (Polonia) și Parcului Memorial al Picnicului paneuropean (Ungaria).
   
      Adoptată la Bruxelles, 10 martie 2015.
      
         
            Pentru Comisie
         
         Tibor NAVRACSICS
         
            Membru al Comisiei
         
      
   
   
      (1)  JO L 303, 22.11.2011, p. 1.